Auteur Topic: 2019 - F20 - M140i - Mshadow - Sunset orange (gelezen 1515 keer)
Inked32302230197 BMW M Performance Stuur - Ekris BMW Webshop_LI.jpg (1121.05 kB, 1270x750 - bekeken 257 keer.)
uitgedroogde-autobanden.jpg (305.97 kB, 750x491 - bekeken 249 keer.)
droogtescheurtjes.jpg (49.6 kB, 550x383 - bekeken 247 keer.) Oor Ons - Oor Ons -
7:30 - 9:00 Saterdag- & Sondagoggende op kykNET
Die Ontbytsake logo en kenmerkende temamusiek open dié een en ŉ half uur televisieprogram propvol ingeligte besigheidsvermaak.
Ontbytsake is ŉ tydskrifstyl televisieprogram wat die land en naburige Namibië deurreis om klein-en medium besighede die geleentheid vir televisieblootstelling te gee.
Ontbytsake is ontwerp om alternatiewe Afrikaanse kykgenot tydens naweekoggende op KykNET te verskaf en die programformaat en aanbiedingstyl is uniek.
Die program word aangebied deur die bekende ekonoom, Dawie Roodt, en bekendes uit die sakewêreld, kunste, sport en politiek is weekliks in die ateljee as hoofgas.
Dawie verskaf ook oorsigte van die week se ekonomiese hoogtepunte en gee terugvoer oor die beleggingsmarkte.
Mede-aanbieder, Eloise Cupido, verleen tempo aan die program en hou die aanslag lig terwyl Klein- en Medium besighede altyd ‘n integrale deel van die inhoud bly.
Gaste wissel van sangers soos, Kurt Darren, Bobby van Jaarsveld, Adam Tas en Juanita du Plessis tot sakemense soos Steve Booysen, Nicky Oppenheimer, Brand Pretorius asook karakters soos Dowwe Dolla, Marc Lottering, Casper de Vries en Shaleen Surtie Richards om ligte vermaak te verskaf.
Daar is ŉ weerverslag aangebied deur Jan-Harm Schutte gevolg deur Landbounuus en 'n bietjie sport ook deur Jan Harm.
Ontbytsake se sjef, die Kokkedoor deelnemer, Renette Vosloo, gee vinnige resepte en kos-idees in haar moderne kombuis, geborg deur Miele, wat sy gewoonlik saam met 'n gewilde wyn bedien.
Die klein- en medium sake-ondernemings kry bekostigbare televisieblootstelling terwyl die kyker terselfdertyd aan die land en sy sakemense voorgestel word. Dié wenkombinasie verskaf uitstekende, ingeligte en vermaaklike kykplesier.
Ontbytsake besoek maandeliks die huise van ‘n kwart-miljoen kykers. Die program is die perfekte platvorm vir klein- en mediumbesighede om met potensiële kliente regoor die land te kommunikeer om hulle produkte en dienste aan ‘n wye spektrum van die kykerspubliek voor te stel.
'n Verkorte weergawe van Ontbytsake, genaamd Sakefokus, word ook uitgesaai tydens die middaguur op kykNET tussen 13:00 en 14:00 en op kykNET & kie tussen 12:00 en 13:00.